મિથુન : સપ્તાહના આરંભે પ્રેમસંબંધોમાં તમારું મન વધુ પરોવાયેલું રહેશે. તા. 27ના રોજ અને તા. 28 બપોર સુધી આપની ઈચ્છા મુજબ કાર્ય થવાથી મન પ્રસન્ન રહેશે. વિદ્યાર્થીઓ સ્પર્ધા, પ્રતિસ્પર્ધામાં ભાગ લેશે. નાણાકીય કાર્યોમાં સમજી વિચારીને આગળ વધવું. હાલમાં રોકાણ મામલે કોઈપણ નિર્ણય લેતા પહેલા બે વાર તજજ્ઞોની સલાહ લઈને સાહસ કરજો. આપને સ્વાસ્થ્યની કાળજી રાખવાની સલાહ છે જેમાં ખાસ કરીને પેટના દર્દોથી સાચવવું. શેરબજારથી આર્થિક લાભ થાય. હરવા ફરવા માટેનો ઉત્તમ સમય જણાઈ રહ્યો છે. સંતાન ઈચ્છુક જાતકોને સંતાન પ્રાપ્તિ માટેનો સારો સમય છે. તા. 28 બપોર પછી અને તા. 29 તથા 30 દરમિયાન આપના માટે દિવસો આર્થિક રૂપે દિવસો લાભદાયી રહેશે. નવા કપડા, ઝવેરાત, કિંમતી સામાનની ખરીદી કરી શકશો. મિત્રોનો સાથ મેળવશો. આપ ઉત્તમ સુવિધા મેળવશો. કોઈ મહત્ત્વપૂર્ણ આર્થિક લેવડ-દેવડ કરશો. નોકરીમાં આવક વૃદ્ધિ થાય. બેંકથી લોન મળવા માટેનો સારો સમય. અવિવાહિતો માટે વિવાહ માટેનો યોગ્ય સમય છે. તા. 31 અને 1 દરમિયાન તથા તા. 2 સાંજ સુધી સાતમાં સ્થાનમાં ચંદ્ર આપના માટે અને પરિવાર માટે સુખદાયી રહેશે. આપની કોઈ ઈચ્છા પુરી થશે. દાંપત્યજીવનના સંબંધમાં પારસ્પરિક આત્મિયતાનો અહેસાસ થશે. તા. 2 સાંજ પછી સમય આપનો સાથ નહીં આપે. આપના કોઈપણ કાર્ય કરતા મુસીબત આવી શકે. મનદુઃખનો પ્રસંગ થઇ શકે છે.